ഡേവിഡ് വാര്ണര് പുറത്തേക്ക്, അടിമുടി മാറ്റത്തിനൊരുങ്ങി സണ്റൈസേഴ്സ്: ആരാധക രോഷം അടുത്ത താരലേലത്തിന് മുന്പ് സണ്റൈസേഴ്സ് ഹൈദരാബാദ്ഡേവിഡ് വാര്ണറെ ഒഴിവാക്കുമെന്ന് സൂചന. നായകന് കെയ്ന് വില്യംസണിനെയും റാഷിദ് ഖാനെയും മാത്രം നിലനിര്ത്തികൊണ്ട് വമ്ബന് അഴിച്ചുപണിക്കാണ് ടീം ഒരുങ്ങുന്നത്. അതേസമയം ഐപിഎല്ലിലെ എക്കാലത്തെയും മികച്ച താരങ്ങളില് ഒരാളായ ഡേവിഡ് വാര്ണറെ പുറത്താക്കുന്നതില് വലിയ ആരാധക രോഷമാണ് ഉണ്ടാകുന്നത്.തുടര്ച്ചയായി ഏഴ് ഐപിഎല് സീസണുകളില് 400ലധികം റണ്സ് നേടിയ വാര്ണര് ഐപിഎല് കിരീടം നേടിയ എസ്ആര്എച്ച് ടീമിന്റെ നായകനുമായിരുന്നു. മൂന്ന് സീസണുകളില് ഓറഞ്ച് ക്യാപ് നേടിയിട്ടുള്ള വാര്ണറെ നായകസ്ഥാനത്ത് നിന്നും പുറത്താക്കിയതിന് പുറമെ ടീമില് നിന്നും ഒഴിവാക്കാനുള്ള നീക്കത്തിനെതിരെ ആരാധകരുടെ ഭാഗത്ത് നിന്നും വലിയ പ്രതിഷേധമുണ്ട്. എങ്കിലും നീക്കവുമായി ഹൈദരാബാദ് മുന്നോട്ട് പോകുമെന്നാണ് സൂചന.യുവതാരങ്ങള്ക്ക് കൂടുതല് അവസരം നല്കുമെന്ന കോച്ച് ട്രെവര് ബെയ്ലിസിന്റെ വാക്കുകള് ഹൈദരാബാദില് നിന്നുമുള്ള വാര്ണറുടെ പുറത്താകലിനെയാണ് സൂചിപ്പിക്കുന്നതെന്നാണ് ക്രിക്കറ്റ് ലോകം കരുതുന്നത്. ഹൈദരാബാദ് വാര്ണറെ കൈവിടുകയാണെങ്കില് സൂപ്പര് താരത്തെ ഏത് ടീം നോട്ടമിടും എന്നും ആരാധകര് ഉറ്റുനോക്കുന്നുണ്ട്.